open-index/open-wikipedia-markdown huggingface dataset:
Christian Eissele

**Christian William Eissele** (s. 23. kesäkuuta 1992 Lake Mary, Florida, Yhdysvallat) on yhdysvaltalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä.

Eissele edusti vuoteen 2011 asti Keski-Floridan yliopiston Knights-joukkuetta. Kaudeksi 2012 hän siirtyi Suomen Kakkosessa pelaavaan PS Kemiin. Avauskaudellaan Eissele teki 26 ottelussa 20 maalia voittaen pohjoislohkon maalikuninkuuden. Kaudella 2013 hän voitti koko Kakkosen maalikuninkuuden tehtyään 24 ottelussa 24 maalia. Alkuvuodesta 2014 Eissele oli testissä Veikkausliigan Helsingin Jalkapalloklubissa ja Kuopion Palloseurassa. Kaudeksi 2014 hän siirtyi Ruotsin 1. divisioonan IK Brageen, jossa hän teki avauskaudellaan 11 maalia 26 ottelussa. Yhteensä puolentoista vuoden aikana Eissele teki 39 pelaamassaan sarjaottelussa 15 maalia.

Heinäkuussa 2015 Eissele palasi Ykköseen nousseeseen PS Kemiin. 

Hän teki loppukauden aikana seitsemän maalia 11 ottelussa ja auttoi Kemiä nousemaan Veikkausliigaan kaudeksi 2016. Veikkausliigakaudella Eissele esiintyi PS Kemin paidassa 26 kertaa ja teki yhden maalin. 
Sen jälkeen kaudeksi 2017 hän siirtyi Ykkösen pelanneen FF Jaron riviehin.

## Saavutukset
* Ykkönen 2015

## Lähteet

## Asiasta muualla
*Eissele soccerpunterin sivustolla
Kaarlo Ruuskanen

**Kaarlo Ruuskanen** (28. elokuuta 1891 Lapinlahti – 26. elokuuta 1953) oli suomalainen diplomaatti, lähetystöneuvos ja liikemies. 

Ruuskasen vanhemmat olivat maanviljeljä Aaro Aaronpoika Ruuskanen (s. 1868) ja Maria Heikkinen (s. 1873). Ruuskanen pääsi ylioppilaaksi 1911 ja hän opiskeli Helsingin yliopistossa lääketieteellisessä tiedekunnassa sekä myöhemmin vuosina 1923–1924 ja 1926–1927 Lontoossa London School of Economicsissa. Ruuskanen oli mukana aktivistien toiminnassa sekä jääkäriliikkeessä vuodesta 1914 alkaen. Hän joutui tämän vuoksi venäläisten viranomaisten vangitsemaksi vuonna 1916 ja kuului kalterijääkäreihin.

Suomen itsenäistymisen jälkeen Ruuskanen oli Suomen ulkoministeriön palveluksessa vuodesta 1918 alkaen. Hän oli Suomen pääkonsulinviraston ja lähetystön palveluksessa Kööpenhaminassa 1918–1920, Tallinnan lähetystössä 1920–1921, Moskovassa 1921, Lontoossa 1923–1924 ja 1926–1927 sekä Pariisissa 1925–1926. Ruuskanen oli sitten konsulina Prahassa vuodesta 1927, lähetystcsihteerinä ja v. a. asiainhoitajana Prahassa vuodesta 1929 sekä ulkoasiainministeriön jaostosihteerinä vuodesta 1932 alkaen.

Kaarlo Ruuskanen julkaisi Suomen yleisen metsästäjäliiton toimeksiannosta ensimmäisen suomalaisen hirvenmetsästyksen käsikirjan *Hirviopas* (Otava 1934). Kirja perustui hänen omiin metsästyskokemuksiinsa sekä ulkomaisiin vastaaviin teoksiin.

Ruuskanen oli Ylioppilaskunnan Laulajien puheenjohtajana 1916–1918.

Kaarlo Ruuskanen oli naimisissa vuodesta 1921 saksalaisen Elisabeth Fischerin (s. 1892) kanssa.

## Lähteet

## Aiheesta muualla
* Kaarlo Ruuskanen : Hakkapeliitat Prahaa valloittamassa. Mikä oli suomalaisten osuus 30-vuotisen sodan loppuselvittelyssä?, Hakkapeliitan joulu, 01.12.1933, s. 48, Kansalliskirjaston digitaaliset aineistot
Jason Fairbanks

**Jason Fairbanks** (25. syyskuuta 1780 – 10. syyskuuta 1801) oli yhdysvaltalainen murhaaja. Hän tuli merkittävästä perheestä Massachusettsissa. Hänen kuudes serkkunsa oli varapresidentti Charles Fairbanks. Jason Fairbanks tuomittiin 19-vuotiaan naisen, Elizabeth Falesin murhasta 18. toukokuuta 1801. Hän pakeni vankilasta sukulaistensa avustuksella juuri ennen hirttotuomiotaan syyskuussa 1801. Fairbanks saatiin kiinni ja hänet hirtettiin 10. syyskuuta 1801.
Partasaippua

**Partasaippua** on kovaa saippuaa, josta valmistetaan partavaahtoa partasudin avulla. Partavaahdon tarkoituksena on toimia kosteuttavana ja voitelevana aineena ja helpottaa näin partakarvojen leikkaamista. 1900-luvun puolivälistä lähtien aerosolipakattu partavaahto on ollut saippuaa suositumpaa, mutta saippua on yhä käytössä etenkin perinteisiä parranajovälineitä käyttävien keskuudessa.

## Historia
Partasaippua keksittiin 1300-luvulla ja sistä on käytetty nykymuodossaan vähintään 1800-luvun alkupuolelta saakka. Williams-nimistä yhdysvaltalaista partasaippuaa on valmistettu vuodesta 1840, ja kovan saippuan kanssa käytettävälle, mukin tapaiselle vaahdotusastialle myönnettiin patentti Yhdysvalloissa vuonna 1867. Partasaippua oli erittäin suosittua ensimmäiseen maailmansotaan saakka jolloin partavoiteet tulivat laajalti saataville.

Partasaippuaa on myyty tikkumuodossa ainakin 1800-luvun puolivälistä lähtien.

## Muotoilu
Perinteisti partasaippua on ollut kiekkomuotoista. Saippua voidaan toimittaa puisessa tai keraamisessa säilytysastiassa, joka nykyään voi olla myös muovia. Saippua voi olla myös paperiin, folioon tai muoviin pakattu tikku. Palasaippuan muotoinen partasaippua on huomattavasti harvinaisempaa.

## Käyttö
Partasaippuasta valmistetaan partavaahtoa partasudin avulla. Kiekko- ja palasaippuaa käytettäessä kostutettuun partasutiin tartutetaan saippuaa pyörittelemällä sutia saippuan pintaan. Tämän jälkeen sutiin tarttunut saippua vaahdotetaan joko erillisessä astiassa tai suoraan kasvoilla.

Tikkumuotoista saippuaa käytetään yleensä hieromalla saippuaa suoraan kasvoille ja vaahdottamalla se kostealla partasudilla.

## Ainesosat
Partasaippuaa valmistetaan, kuten tavallistakin saippuaa, mutta ainesosien valinnassa painotetaan pitkäkestoista vaahtoa tuottavia aineita. Valmistuksessa käytetään sekä natriumhydroksidia että kalimhydroksidia, kun taas tavallisessa saippuassa käytetään pelkkää natriumhydroksidia. Tali on perinteinen valmistusaine, jota jotkut perinteiset saippuat käyttävät vieläkin. Usein käytettyjä aineita ovat myös kookos-, palmu- ja oliiviöljy.

## Lähteet
Caroline (Berryn herttuatar)

**Maria-Carolina Ferdinanda Luisa, Berryn herttuatar** (; 5. marraskuuta 1798 Caserta, Napolin kuningaskunta – 16. huhtikuuta 1870 Brunnsee, Itävalta-Unkari) oli Molempain Sisiliain prinsessa ja Ranskan kruununperijän, Berryn herttua Charles Ferdinandin puoliso.

## Suku, avioliitto ja lapset
Carolinen vanhemmat olivat Molempain Sisiliain kuningas Frans I ja Itävallan arkkiherttuatar Maria Klementina, jonka isä oli keisari Leopold II. Caroline nai vuonna 1816 Berryn herttua Charles Ferdinandin, joka oli Ranskan tulevan kuninkaan Kaarle X:n ja Savoijin prinsessa Maria Teresian nuorempi poika.

Heille syntyi kaksi lasta:

* Louise Marie Thérèse (1819–1864), Parman herttuatar, puoliso herttua Kaarle III
* Henri (1820–1884), Bordeaux’n herttua, Chambordin kreivi

Berryn herttua kuoli salamurhan uhrina helmikuussa 1820, jolloin Bourbonin hallitsijasuvun sammuminen vaikutti uhkaavan, mutta rojalistien iloksi herttuatar Caroline olikin raskaana ja synnytti syyskuussa 1820 ”ihmelapseksi” kutsutun Henri-pojan.

## Maanpako ja kapinat
Kun Kaarle X ja Bourbonin suku syöstiin vallasta vuoden 1830 heinäkuun vallankumouksessa, Caroline yritti turhaan saada 9-vuotiaan poikansa julistettua kuninkaaksi nimellä Henrik V, minkä jälkeen hän seurasi lastensa kanssa syrjäytettyä kuningas Kaarlea maanpakoon Skotlantiin. Vuonna 1832 Caroline palasi salaa Ranskaan ja yritti nostattaa maan länsiosassa legitimistien kapinan nostaakseen poikansa kuninkaaksi. Hän ylitti maan kaakkoisrajan talonpoikaisnaiseksi naamioituneena ja saapui Marseilleen 29. huhtikuuta 1832. Hän siirtyi sieltä edelleen Vendéen alueelle, jossa lyhytikäiseksi jäänyt kapina alkoi kesäkuussa. Kapinan aikana Caroline esiintyi Ranskan sijaishallitsijana ja antoi kuninkaallisia määräyksiä poikansa nimissä. Ranskan armeija kukisti kapinan nopeasti. Ranskan viranomaisia piileskellyt herttuatar Caroline jäi kiinni Nantesissa 7. marraskuuta. Häntä pidettiin sen jälkeen vankina Blayen linnoituksessa.

Pian kuitenkin ilmeni, että Caroline oli mennyt vuonna 1831 salaa naimisiin napolilaisen kreivin Ettore Lucchesi-Pallin, Campofrancon prinssin ja della Grazia herttuan kanssa, mikä legitimistienkin silmissä poisti häneltä oikeuden toimia Ranskan sijaishallitsijana. Lisäksi hän oli jälleen raskaana ja synnytti vankeudessa toisen tyttären toukokuussa 1833. Ranskan hallitus piti häntä nyt niin vaarattomana, että hänet vapautettiin 8. heinäkuuta samana vuonna. Caroline asui loppuelämänsä ajan ensin Venetsiassa ja toisen miehensä kuoleman jälkeen Brunnseen linnassa lähellä Itävallan Grazia.

## Lähteet

## Aiheesta muualla
Nikolai Kaario

**August Nikolai Kaario** (12. joulukuuta 1887 Oripää – 8. syyskuuta 1958 Turku) oli suomalainen taidemaalari, koristetaiteilija ja entisöijä. Hän oli tunnettu erityisesti art deco-tyylisistä maalauksistaan. 

Kaario opiskeli Turun Taideyhdistyksen piirustuskoulussa vuosina 1902–1905 sekä 1911–1912. Hän teki maisemamaalauksia ja muotokuvia sekä myös kalkkimaalauksia ja stucco-mosaiikkeja. Lisäksi Kaario työskenteli mainos- ja kodinsuunnittelusommittelijana sekä teki entisöintitöitä. 

Kaario oli vuonna 1945 osallisena ns. *Turun kuvariidassa*. Hän löysi Turussa Kaskenkuja 5:ssä olleesta asuintalostaan vanhoja kirkollisaiheisia seinämaalauksia, joiden hän arvioi olevan satoja vuosia vanhoja. Turun historiallisen museon intendentti arvioi kuitenkin arkistolähteiden perusteella, että talo josta maalaukset oli löydetty oli rakennettu 1800-luvun puolivälissä, joten maalaukset eivät voineet olla sen vanhempia.

## Teoksia
* *Naamiaiset (Masquerad)* 1927 
* Kalkkimaalaus Loimaan kirkossa 1948

## Lähteet
Olenius

**Olenius** on seuraavien suomalaisten sukunimi:

* Karl Olenius, vuodesta 1935 *Olanti* (1893–1964), jääkärieversti
* Lina Olenius (s. 2001), pesäpalloilija
* Merja Olenius (s. 1964), Hartolan kunnanjohtaja
* Oiva Olenius (1890–1968), jääkärikenraali 
* Roope Olenius (s. 1987), elokuvantekijä ja näyttelijä
* Valto Olenius (1920–1983), seiväshyppääjä.
Olin

**Olin** tai **Ohlin** on seuraavien henkilöiden sukunimi:

* Anne Ohlin, myöh. *Wibble* (1943–2000), ruotsalainen poliitikko ja ekonomisti
* Antero Olin (s. 1948), suomalainen kuvataiteilija
* Bertil Ohlin (1899–1979), ruotsalainen taloustieteilijä ja poliitikko
* Bicca Olin (s. 1998), mediapalveluiden tuottaja, opiskelijajärjestöjohtaja ja vihreä poliitikko
* Bob Olin (1908–1956), yhdysvaltalainen nyrkkeilijä
* Carl-Eric Olin (1902–1974), suomalainen yritysjohtaja ja toimittaja
* Daniel Olin, suomalainen toimittaja
* Elisabeth Olin (1740–1828), ruotsalainen oopperalaulaja ja säveltäjä
* Emir Olin (s. 2005), turkkilainen laulaja
* Gunvor Olin-Grönqvist (1928–2005), suomalainen keramiikkataiteilija
* Helle Olin (1906–1944), suomalainen taidemaalari
* Johan Olin, suomalainen muotoilija
* Johan Olin (1883–1928), suomalainen painija
* K.-G. Olin (s. 1956), suomenruotsalainen kirjailija
* Kaarlo Eino Olin, suomalainen K. J. Ståhlbergin kyydityksestä tuomittu aputyömies
* Kaija Olin-Arvola (1948–2019), suomalainen runoilija
* Kalevi Olin (1945–2023), suomalainen professori ja kansanedustaja (SDP)
* Ken Olin (s. 1954), yhdysvaltalainen näyttelijä, ohjaaja ja tuottaja
* Lena Olin (s. 1955), ruotsalainen näyttelijä
* Markus Olin, suomalainen VTT:n tutkimusprofessori
* Matti Olin (1888–1948), suomalainen arkkitehti
* Per Ohlin, taiteilijanimi *Dead* (1969–1991), ruotsalainen black metal -muusikko
* Rafael Olin (1937–2004), suomalainen valokuvaaja
* Stig Olin (1920–2008), ruotsalainen näyttelijä, elokuvaohjaaja, käsikirjoittaja ja lauluntekijä
* T. E. Olin (1885–1970), suomalainen iho- ja sukupuolitautiopin professori
* Ulf-Ola Olin (1917–1995), suomalainen sotilas ja siviiliammatiltaan somistaja
* Ulla Olin-Nilson (1920–2009), suomenruotsalainen kirjailija
* Valtteri Olin (s. 1999), suomalainen maajoukkuejudoka.
Jerneja Perc

**Jerneja Perc** (17. helmikuuta 1971 Celje – 29. marraskuuta 2009) oli slovenialainen pikajuoksija. Hän oli pituudeltaan 168&nbsp;cm.

Perc saavutti Tukholman sisäratojen EM-kilpailuissa 1996 pronssia 60 metrin juoksussa ajalla 7,28. Hän karsiutui saman matkan välierissä sisäratojen MM-kilpailuissa Barcelonassa 1995 ja Pariisissa 1997. Hän karsiutui 100 metrin alkuerissä Göteborgin MM-kilpailuissa 1995 ja Atlantan olympialaisissa 1996.

## Henkilökohtaiset ennätykset
### Ulkoradat

### Sisäradat

## Lähteet
Oma rauha

**Oma rauha** on Pertti Kurikan Nimipäivät -yhtyeen EP-levy. Levyn julkaisi Airiston punk-levyt.  

EP nousi Suomen virallisen albumilistan sijalle 22.

## Kappaleet
Sävellykset Pertti Kurikka, Sami Helle ja Toni Välitalo. Sanoitukset Kari Aalto. Sovitukset Kalle Pajamaa.

### A-puoli
#
#
#

### B-puoli
#
#
#

## Kokoonpano
* Kari Aalto – laulu
* Pertti Kurikka – kitara
* Sami Helle – bassokitara
* Toni Välitalo – rummut, kitara A1 ja A3

### Tuotanto
* Joona Lukala – masteroija
* Kalle Pajamaa – äänittäjä, miksaaja, valokuvat (insertti)

## Lähteet

## Aiheesta muualla
* Oma rauha Discogs.com -sivustolla
Jörgen Kruth

**Jörgen Ingemar Kruth** (s. 8. toukokuuta 1974 Tukholma) on ruotsalainen uransa lopettanut kickboxing-kilpailija. Hän on tehnyt kickboxingin lisäksi kilpauraa myös muiden taistelulajien parissa. Kruth on entinen kaksinkertainen Muay Thai Councilin raskaan sarjan maailmanmestari. Häntä pidetään yleisesti yhtenä kaikkien aikojen parhaista Pohjoismaisista kickboxing-kilpailijoista.

## Ura
Kruth aloitti uransa taistelulajien parissa vuonna 1984. Hän yritti ensin judoa ja jujutsua, mutta muutaman vuoden kuluttua hän vaihtoi taekwondoon. Vuonna 1987, Kruthin ollessa 13-vuotias, hän oli ensimmäistä kertaa yhteydessä Muay Thain kanssa. Tällöin Po Lindwall ryhtyi hänen valmentajakseen. Hän kamppaili ensimmäisen Muay Thai -ottelunsa jo vuonna 1988. Seuraavina vuosina hän otteli myös mm. savatessa, mutta lopulta vuonna 1994 19-vuotiaasta Kruthista tuli Pohjoismaiden Muay Thai –mestari. Tästä jatkui hänen voittoputkensa, ja hän teki upean uran kickboxingin ja Muay Thain parissa.

Hän teki tämän jälkeen vielä debyytin MMA:n (mixed martial arts) parissa vuonna 2009 ja saavutti seuraavina vuosina ennätyksellisiä tuloksia myös tässä lajissa. Kruth on lopettanut aktiivisen kilpauransa taistelulajien parissa. Tilalle hänelle on kuitenkin muodostunut toinen kilpailullinen intohimo, nimittäin pokeri. Kruth on osoittautunut varsinaiseksi pokerilahjakkuudeksi, ja nykyään hän kilpailee Ruotsin mestaruussarjassa.
Maatalouslentokone

**Maatalouslentokone** on maanviljelyskäyttöön rakennettu tai muunnettu ilma-alus. Maatalouslentokoneita voidaan käyttää esimerkiksi torjunta-aineiden ja lannoitteiden levittämiseen. 

Maatalouslentokoneet ovat tyypillisimmin kiinteäsiipisiä lentokoneita, kuten Air Tractor -yhtiön koneet, Cessna 188, Gippsland GA200, Grumman Ag Cat, PZL-106 Kruk, M-18 Dromader, PAC Fletcher, Piper PA-36 Pawnee Brave, Embraer EMB 202 Ipanema ja Rockwell Thrush Commander. Helikoptereita on tosin myös käytetty samoihin käyttötarkoituksiin.
Lähes kaikkien maatalouslentokoneiden voimalaitteena on joko mäntämoottori tai potkuriturbiini, mutta suihkumoottorikäyttöisiä koneita, kuten puolalainen PZL M-15 Belphegor on myös ollut käytössä.

## Historia
Lentokoneiden maatalouskäyttö alkoi Yhdysvalloissa 1920-luvulla. Ensimmäiset maatalouslentokoneet muunnettiin ylijääneistä sotilaskoneista, kuten de Havilland Tiger Mothista ja Boeing Stearmanista. Erityisesti maatalouskäyttöön suunnitellut lentokoneet yleistyivät tehokkaiden hyönteismyrkkyjen ja fungisidien kehittämisen seurauksena 1940-luvulla.

## Aiheesta muualla

*Farming Takes to the Air Popular Mechanics, syyskuu 1940
Raptors 905

**Raptors 905** on koripallojoukkue Ontarion Mississaugasta. Se pelaa D-liigassa ja toimii NBA-seura Toronto Raptorsin farmijoukkueena. Raptors 905 on D-liigan ainoa kanadalaisjoukkue.

Joukkue perustettiin syksyllä 2015. Sen nimi tulee Toronton lähiöalueiden aluekoodista. Joukkue voitti ensimmäisen mestaruutensa vuonna 2017.

## Lähteet

## Aiheesta muualla
* Virallinen kotisivu
Sjarhei Karnilenka

**Sjarhei Aljaksandravitš Karnilenka** (, , s. 14. kesäkuuta 1983 Vitebsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Krylja Sovetov Samara ja on pelipaikaltaan hyökkääjä.

## Lähteet

* 
*
Nostalgiaa (Anssi Kelan albumi)

**Nostalgiaa** on Anssi Kelan kuudes studioalbumi, joka julkaistiin vuonna 2015.

Edellisen levyn tapaan Anssi Kela on soittanut kaikki instrumentit itse sekä tuottanut ja äänittänyt levyn. Lisäksi levyt *[[Anssi Kela (albumi)|Anssi Kela]]* ja *Nostalgiaa* muodostavat 80-lukuvaikutteisen levykokonaisuuden, tosin *Nostalgiaa*-levyllä kuuluu diskobiitti, syntetisaattorit, stadionsoundi, etualalle liimatut bassoraidat ja falsettilaulu.

Kappaleista ”Tanssilattialla” ja ”Nostalgiaa” on tehty musiikkivideot. Lisäksi albumista julkaistiin singlet ”Nostalgiaa”, ”Tanssilattialla”, ”Viimeinen yö” ja ”Piirrä minuun tie”.

Albumi nousi Suomen virallisen listan 3. sijalle.

## Kappaleet
# 
# 
# 
# 
# 
# 
# 
# 
# 
# 

* Sävellykset: Anssi Kela
* Sanoitukset: Anssi Kela, paitsi kappale ”Tyhmä kuu” Anssi Kela ja Heimo Hatakka

## Arvostelut
* Helsingin Sanomat: 

## Lähteet
Kolmosen kausi 2014

**Kolmosen kausi 2014** oli Suomen jalkapallon neljänneksi korkeimman sarjatason kausi, joka pelattiin yhdeksässä alueellisessa lohkossa. Lohkovoittajat nousivat Kakkoseen kaudeksi 2015.

## Lohkojen sarjataulukot
### Helsinki/Uusimaa 1

 
Lähde: 

### Helsinki/Uusimaa 2
Sarjataulukkoa ei ole saatavilla. Lohkon voitti FC Kiffen.

### Helsinki/Uusimaa 3
FC Stars luopui sarjasta ennen kauden alkua ja sen tilalle nostettiin FC Vantaa.

 
Lähde: 

### Ahvenanmaa/Turku

 
Lähde: 

### Satakunta/Tampere

 
Lähde: 

### Kaakkois-Suomi
Sarjataulukkoa ei ole saatavilla. Lohkon voitti Sudet.

 

### Keski-Pohjanmaa/Vaasa

 
Lähde: 

### Itä-Suomi/Keski-Suomi

 
Lähde: 

### Pohjois-Suomi

 
Lähde: 

## Lähteet
HTU

**HTU** voi viitata muun muassa seuraavin asioihin:

*Harjavallan Työväen Urheilijat
*Helsingin Työväen Uimarit
Stetinden

**Stetinden** tai **Stetind** on vuori Norjassa Nordlandin läänissä Tysfjordin kunnassa. Sen korkeus merenpinnan tasosta on 1&nbsp;392 metriä. Vuonna 2002 radiokanava NRK:n kuuntelijat äänestivät vuorelle "kansallisvuoren" aseman.

Stetinden on merkittävä maamerkki Pohjois-Norjan vuonomaisemassa ja toiminut tärkeänä navigointipisteenä rannikolla purjehtiville. Graniittinen vuori kohoaa jyrkästi Stefjordenista ja on muovautunut nykyiseen muotoonsa jääkausien aikana noin kahden miljardin vuoden aikana. Vuoren kerrotaan inspiroineen taiteilijoita, valokuvaajia ja kiipeilijöitä ympäri maailman.

Vuori on ollut useamman kansainvälisen tosi-tv-sarjan päämääränä. Australialaiseen formaattiin perustuvassa ruotsalaisessa Berget-sarjassa ja suomalaisessa The Summit Suomi -versiossa kilpailijoiden tavoitteena oli valloittaa Stetind. Vuori nousi kansainväliseen mediahuomioon kesällä 2023, kun Bergetin kilpailija Markus Holmer menehtyi ohjelman kuvauksissa vuorelle johtavan rotkon ylityksessä. Holmer sai sydänkohtauksen riippusillalla ja menehtyi kuvauspaikalla.

## Kiipeily ja retkeily
Stetinden on yksi Norjan vaativimmista ja näyttävimmistä vuorikiipeilykohteista. Vuorelle järjestetään ohjattuja kiipeilyretkiä kesäkuusta syyskuuhun.

Vähemmän vaativana vaihtoehtona on mahdollista kiivetä Halls fortoppille (1312 m), jonne matka pysäköintialueelta kestää noin kolme tuntia. Reitti sopii kokeneille vaeltajille ja päättyy kohtaan, josta varsinainen Stetindenin kiipeilyreitti alkaa. Muita läheisiä vuoria ovat Presttind (1335 m) ja Titinden (915 m). Alueella on myös perheille sopivia retkeilykohteita, kuten Svartvatnet (728 m), jossa on mahdollisuus myös uimiseen.

Vuoren ensimmäisen dokumentoidun huiputtamisen tekivät Ferdinand Schjelderup, Carl Wilhelm Rubenson ja Alf Bonnevie Bryn 30. heinäkuuta 1910. He saivat inspiraation kiipeämiseen brittiläisen vuorikiipeilijä William Cecil Slingsbyn valokuvasta. Neljännesvuosisata myöhemmin Arne Næss toi pulttikiipeilyn Norjaan ja kiipesi useita teknisiä reittejä huipulle. Vuonna 1963 Næss johti vuoren ensimmäisen talvinousun itäseinämää pitkin.

## Geologia
Vuori koostuu pääosin prekambrisesta kivestä kuten graniittigneissistä, liuskeesta ja metamorfoituneesta hiekkakivestä, jotka muodostuivat noin 1,8 miljardia vuotta sitten. Stetind on osa Tysvuoren massiivia, joka tunnetaan karkeista pegmatiiteista, joiden mineraalit voivat olla useiden metrien kokoisia. Vuoren pyramidimainen muoto on jäätiköiden muovaama.

## Kansanperinne
Vuoreen liittyy vanha saamelainen tarina jättiläislinnusta, joka rakensi pesänsä Stetindin huipulle. Linnun kerrotaan varastaneen vuonon alueelta veneitä ja karjaa poikasilleen, kunnes vanha saamelaismies onnistui polttamaan pesän ja ajamaan linnun pois. Tarina on julkaistu Torbjørn Storjordin teoksessa "Lulesamiske eventyr og sagn".

## Katso myös
* Trollveggen – Norjan korkein pystysuora kallioseinämä
* Galdhøpiggen – Norjan korkein vuori
## Lähteet
Johanneksen Dynamo

**Johanneksen Dynamo** oli vuosina 1985–1995 toiminut helsinkiläinen jalkapalloseura, jonka perustajana ja johtohahmona toimi muusikko Gösta Sundqvist. Nimensä se sai Helsingin Ullanlinnassa sijaitsevasta Johanneksenkirkosta, jonka kaksoistornien siluetti oli myös seuran logossa. Johanneksen Dynamo pelasi parhaimmillaan Suomen neljänneksi korkeimmalla sarjatasolla III divisioonassa, jonne se nousi ensimmäistä kertaa kaudeksi 1992.

Vuonna 1995 Johanneksen Dynamo ja toinen helsinkiläisseura FC Norssi yhdistyivät ja muodostivat uuden Atlantis FC -nimisen seuran, joka muutaman vuoden kuluttua nousi Veikkausliigaan. Johanneksen Dynamolla oli myös aladivisioonissa pelannut reservijoukkue FC Capitals. Vuonna 2013 uutisoitiin, että elokuvaohjaaja Peter Lindholm valmistelee Gösta Sundqvistista ja hänen jalkapalloseurastaan kertovan elokuvan käsikirjoitusta.

## Lähteet
Violet Brown

**Violet Brown** (o.s. **Mosse**) (10. maaliskuuta 1900 – 15. syyskuuta 2017 Montego Bay) oli jamaikalainen nainen, joka oli vanhin elossa ollut ihminen. 15. huhtikuuta 2017 alkaen kaikkein vanhin elossa ollut Brown oli myös tiettävästi kuudenneksi vanhimmaksi koskaan elänyt ihminen.  

Brown oli myös vanhimmaksi koskaan elänyt sekä toistaiseksi ainoa vähintään 110 vuoden iän saavuttanut jamaikalainen. Brown täytti 117 vuotta 10. maaliskuuta 2017. Hän oli tiettävästi neljäs pohjoisamerikkalainen ja seitsemäs henkilö maailmassa, joka saavutti vähintään 117 vuoden iän. Violet Brownin ensimmäinen lapsi Harland Fairweather, joka oli syntynyt 15. huhtikuuta 1920, oli tiettävästi maailman vanhimmaksi elänyt ihminen, jolla oli vanhempi elossa. Brownista tuli 15. huhtikuuta 2017 maailman tiettävästi vanhin elossa oleva henkilö italialaisen Emma Moranon kuoltua.

Brown oli tiettävästi viimeinen elossa ollut henkilö, joka oli ollut kuningatar Viktorian alamainen.

Brownin 19. huhtikuuta 2017 kuollut poika Harland Fairweather oli kuollessaan 97-vuotiaana tiettävästi vanhin henkilö, jonka vanhemmista toinen on ollut elossa. 

Brownin kuoleman jälkeen maailman vanhimman henkilön titteli siirtyi japanilaiselle Nabi Tajimalle.

## Lähteet
Osmany Juantorena

**Osmany Juantorena Portuondo** (s. 12. elokuuta 1985 Santiago de Cuba, Kuuba) on kuubalais-italialainen lentopalloilija, joka edustaa Italian A1-liigassa pelaavaa Lube Macerataa ja Italian lentopallomaajoukkuetta. Pelipaikaltaan 200 senttimetriä pitkä ja 85 kilogrammaa painava Juantorena on laitaiskijä. Hänen iskulyöntinsä ylettyy 370 senttimetrin korkeuteen ja torjuntalyöntinsä 340 senttimetriin.

## Seurajoukkueura
Juantorena edusti vuodet 1997–2004 kuubalaista Orientales de Santiagoa. Vuodet 2004–2006 hän pelasi Venäjän Superliigan Ural Ufassa. Vuodet 2006–2009 Juantorena oli ilman seuraa. Vuonna 2009 hän siirtyi Italian A1-liigan Itas Diatec Trentinoon, jossa hän voitti Italian cupin ja CEV-cupin. Vuonna 2010 Juantorena kävi myös qatarilaisessa Al-Arabissa. 

Vuonna 2010 Juantorena palasi takaisin Itas Diatec Trentinoon. Hän edusti seuraa vuoteen 2013 asti, voittaen Italian mestaruuden kahdesti ja cupin niin ikään kahdesti. Kaudeksi 2013–2014 hän siirtyi Turkin liigan Halkbank Ankaraan, jossa hän oli CEV-cupin finaalissa avauskaudellaan voittaen myös Turkin mestaruuden ja supercupin. Kaudella 2014–2015 Juantorena voitti Turkin cupin ja supercupin.

Kaudeksi 2015–2016 hän palasi Italiaan ja Lube Macerataan.

## Maajoukkueura
Vuodet 2003–2006 Juantorena pelasi Kuuban maajoukkueessa. Vuonna 2005 hän saavutti pronssia maailmanliigasta ja vuonna 2003 hopeaa Pan-Amerikan kisoista.

Juantorena sai Italian kansalaisuuden ja debytoi maan maajoukkueessa vuonna 2015. Saman vuoden EM-kilpailuista Juantorena saavutti Italian kanssa pronssia.

## Muuta
Juantorenan setä Alberto Juantorena on 400 ja 800 metrin juoksun olympiavoittaja 

## Lähteet
Draga Stamejčič

**Draga Stamejčič-Pokovec** (o.s. **Stamejčič**, 27. helmikuuta 1937 Ljubljana – 16. elokuuta 2015 Ljubljana) oli slovenialainen yleisurheilija, joka aktiiviurallaan edusti Jugoslaviaa. Hän edusti ljubljanalaista AK Olimpija -seuraa, ja oli pituudeltaan 167&nbsp;cm. 

Stamejčič sivusi 80 metrin aitajuoksun maailmanennätystä 10,5 s Celjessä 5. syyskuuta 1964. Hän oli ensimmäinen maailmanennätyksen tehnyt slovenialainen yleisurheilija.

Hän sijoittui Tokion olympialaisissa 1964 viisiottelussa viidenneksi pistein 4&nbsp;790 ja 80 metrin aitajuoksussa seitsemänneksi tuulituloksella 10,8. Rooman olympialaisissa 1960 hän karsiutui 80 metrin aitajuoksun alkuerissä.

Stamejčič rikkoi Jugoslavian tai Slovenian ennätyksen 100 ja 200 metrin juoksussa, pika-aidoissa, pituus- ja korkeushypyssä sekä viisiottelussa kaikkiaan yli sata kertaa. Hän voitti 18 kansallista mestaruutta, muun muassa Jugoslavian-mestaruuden pika-aidoissa 1960, 1962 ja 1964 sekä viisiottelussa 1962 ja 1963. Hänet valittiin Jugoslavian vuoden yleisurheilijaksi 1959 ja 1964. 

Hän lopetti uransa pian vuoden 1964 jälkeen polvivamman vuoksi.

Stamejčič sai Bloudek Award -palkinnon urheilu-urastaan 1985. Hänet valittiin Slovenian urheilun Hall of Fameen 2012.

## Henkilökohtaiset ennätykset
### Ulkoradat

## Lähteet
Vladimir Milić

**Vladimir Milić** (s. 23. lokakuuta 1955 Žegar, Zadarin piirikunta, Kroatia) on Jugoslaviaa edustanut kuulantyöntäjä. Seuratasolla hän edusti belgradilaista Crvena Zvezdaa. Hän on pituudeltaan 189&nbsp;cm.

Milić voitti sisäratojen Euroopan-mestaruuden Milanossa 1982 tuloksella 20,45, ja oli EM-hallikilpailuissa lisäksi viides 1983 ja seitsemäs 1987. Välimeren kilpailuissa hän saavutti kultaa 1979 ja pronssia 1983.

Milić sijoittui Moskovan olympialaisissa 1980 kahdeksanneksi ja Helsingin MM-kilpailuissa 1983 yhdeksänneksi. Ulkoratojen EM-kilpailuissa hän oli neljäs Ateenassa 1982 ja seitsemäs Stuttgartissa 1986.

Milić voitti kultaa Balkanin kisoissa 1986. Hän voitti Jugoslavian-mestaruuden kuulantyönnössä 1976, 1978, 1979, 1980, 1985 ja 1986 sekä kiekonheitossa 1976, 1977 ja 1978. 

## Henkilökohtaiset ennätykset
### Ulkoradat

### Sisäradat

## Lähteet
Keski-Karjalan Kehitysyhtiö

**Keski-Karjalan Kehitysyhtiö Oy** (KETI) on Keski-Karjalan kolmen kunnan (Kitee, Rääkkylä ja Tohmajärvi) omistama seudullinen elinkeinoyhtiö. KETIn päätehtäviä ovat yritysneuvonta, yritysten toimintaympäristön kehittäminen ja seutumarkkinointi. KETIn toiminta päättyi 31.12.2022.

## Aiheesta muualla
*
Trouble in Paradise (albumi)

**Trouble in Paradise** on yhdysvaltalaisen laulaja-lauluntekijä Randy Newmanin seitsemäs albumi, joka julkaistiin vuonna 1983. Hyvät arvostelut saaneelta albumilta julkaistiin singlenä kappale ”I Love L.A.”. Siitä tuli iso hitti ja eräänlainen Los Angelesin kaupungin tunnuslaulu, jota on soitettu muun muassa kaupungin palloilujoukkueiden voitokkaiden kotiottelujen päätteeksi.

Albumi edusti Randy Newmanin musiikissa uudenlaista tyyliä, jossa aiempi country- ja folk-vaikutteinen akustisuus korvautui syntetisaattorien ja rumpukoneiden käytöllä. Albumilla soittaa kuitenkin monia USA:n tunnetuimpia sessiomuusikoita, kuten kitaristi Steve Lukather ja rumpali Jeff Porcaro. Taustalaulajina kuullaan muun muassa Linda Ronstadtia, Ricky Lee Jonesia ja Don Henleyä. Paul Simon vierailee toisena laulusolistina kappaleessa ”The Blues”.

Rolling Stone -lehden listalla 1980-luvun sadasta parhaasta musiikkialbumista *Trouble in Paradise* arvioitiin sijalle 67.

## Kappaleet
Kaikki albumin kappaleet ovat Randy Newmanin kirjoittamia.

# 
# 
# 
# 
# 
# 
# 
# 
# 
# 
# 
# 

## Muusikot
* Randy Newman – laulu, piano
* Paul Simon – lauluosuus kappaleella ”The Blues”
* Don Henley – laulu
* Jennifer Warnes – laulu
* Lindsey Buckingham – taustalaulu
* Rickie Lee Jones – taustalaulu
* Christine McVie – taustalaulu
* Linda Ronstadt – taustalaulu
* Bob Seger – taustalaulu
* Wendy Waldman – taustalaulu
* Steve Lukather – kitara
* Waddy Wachtel – kitara
* Larry Williams – puhaltimet
* Steve Madaio – puhaltimet
* Ernie Watts – puhaltimet
* Jerry Hey – puhaltimet
* Jim Horn – puhaltimet
* Jon Smith – puhaltimet
* Ralph Grierson – piano
* Neil Larson – piano
* David Paich – kosketinsoittimet
* Michael Boddicker – kosketinsoittimet
* Nathan East – bassokitara
* Jeff Porcaro – rummut
* Lenny Castro – lyömäsoittimet
* Paulinho Da Costa – lyömäsoittimet

## Arvostelut
* Allmusic: 
* Robert Christgau: A–

## Lähteet
Karbonyylifluoridi

**Karbonyylifluoridi** eli **fluorifosgeeni** (COF2) on hiilen, hapen ja fluorin muodostama epäorgaaninen molekyyliyhdiste ja fosgeenin fluorianalogi. Yhdistettä voidaan käyttää orgaanisen kemian synteeseissä.

## Ominaisuudet
Karbonyylifluoridi on huoneenlämpötilassa väritöntä kaasua, joka voidaan paineistaa ja nesteyttää värittömäksi nesteeksi. Yhdiste hydrolysoituu veden vaikutuksesta muodostaen vetyfluoridia ja hiilidioksidia. Karbonyylifluoridi reagoi useiden yhdisteiden kanssa ja on voimakkaasti syövyttävää ja ärsyttää hengitysteitä. Syövyttävyys johtuu vetyfluoridista, jota karbonyylifluoridi muodostaa joutuessaan kosketuksiin veden kanssa.

## Valmistus ja käyttö
Karbonyylifluoridia voidaan valmistaa usealla tavalla ja ensimmäisen kerran sitä valmistettiin vuonna 1934 fluoraamalla hiilimonoksidia hopea(II)fluoridin avulla. Muita tapoja ovat fosgeenin fluoraus asetonitriililiuoksessa natriumfluoridi avulla tai käyttämällä antimonitrifluoridin ja antimonipentafluoridin seosta, rikkitetrafluoridia tai vetyfluoridia. Yhdistettä muodostuu myös hiilimonoksidin ja fluorin välisessä reaktiossa ja kuumennettaessa kalsiumfluoridia ja titaanidioksidia hiilen läsnä ollessa. Karbonyylifluoridia muodostuu fluorattujen polymeerien palaessa.

Karbonyylifluoridia voidaan käyttää fluorin tai vetyfluoridin sijasta valmistettaessa fluorattuja orgaanisia yhdisteitä. Se reagoi muun muassa alkoholien kanssa muodostaen fluorialkaanijohdannaisia. Siitä valmistetaan myös useita orgaanisen kemian reaktioissa lähtöaineina käytettäviä yhdisteitä kuten difluori-isosyanaatteja ja fluorattuja alkyyli-isosyanaatteja. Yhdistettä voidaan käyttää myös metallifluoridien, joissa metalli on korkealla hapetusluvulla, valmistamiseen.

## Lähteet
Zlatan Saračević

**Zlatan Saračević** (s. 27. heinäkuuta 1956 Zenica) on bosniahertsegovinalainen kuulantyöntäjä, joka aktiiviurallaan edusti myös Jugoslaviaa.

Saračević voitti sisäratojen Euroopan-mestaruuden Sindelfingenissä 1980 tuloksella 20,43, ja sai EM-hallipronssia Grenoblessa 1981 tuloksella 19,40. Hän saavutti universiadeissa hopeaa 1983 tuloksella 19,66. Hän karsiutui loppukilpailusta Barcelonan olympialaisissa 1992.

Hän voitti kultaa Balkanin kisoissa 1989 sekä Jugoslavian-mestaruuden 1981 ja 1989. 

Saračević työnsi ennätyksensä 21,11 Zagrebissa 16. kesäkuuta 1984. Sisäradoilla hän työnsi parhaimmillaan 20,57 Budapestissa 1. helmikuuta 1980

## Lähteet
Bulgarian sosialistinen puolue

__NOTOC__

**Bulgarian sosialistinen puolue** (, myös nimellä *Stoletnitsata*) on bulgarialainen sosiaalidemokraattinen ja keskustavasemmistolainen puolue. 

## Kommunismin kausi
Bulgaria joutui toisen maailmansodan loppuvaiheessa 1945 Neuvostoliiton miehittämäksi. Tällöin Bulgarian kommunistit aloittivat voimakkaan operaation valtaan pääsemiseksi, ja sosialistipuolue joutui kommunistien käsiin. Syyskuun 1946 kansanäänestyksessä kansan enemmistö kannatti maan muuttamista kansandemokratiaksi ja kuningas Simeon II lähti maanpakoon. Kommunistijohtoinen Georgi Dimitrovin  hallitus sai joulukuussa 1947 valmiiksi uuden perustuslain, joka perustui yksipuoluejärjestelmään eli Bulgarian kommunistisen puolueen valta-asemaan. Oppositio kukistettiin, tunnetuimpana vastustajana Traicho Kostov.

## Monipuoluekausi
Maan ensimmäisissä monipuoluevaaleissa kesäkuussa 1990 puolue oli puhdistautunut kommunistisesta kaudestaan ja sai 53&nbsp;% äänistä ja välivaiheiden jälkeen puoluejohtaja Žan Videnov kohosi maan johtoon. Vuonna 2001 puolueen ehdokas Georgi Parvanov valittiin maan presidentiksi ja 2005 Sergei Stanišev pääministeriksi. Staniševin hallitus joutui kohtaamaan talousongelmia, joiden takia se hävisi seuraavissa 2009 parlamenttivaaleissa keskustaoikeiston ryhmittymälle. Vuoden 2013 parlamenttivaaleissa puolue sai 26,6&nbsp;% äänistä, mutta hävisi silloinkin keskustaoikeiston ryhmittymälle, jonka hallitsevaksi ryhmäksi oli kohonnut GERB-puolue. 

Vuonna 2014 valitussa Bulgarian parlamentissa on 39 BSP:n listalta valittua meppiä (ääniosuus 15,4&nbsp;%). Kilpailua on myös saman poliittisen siiven puolella, sillä sosiaalidemokraattinen ABV-puolue *Alternativa za Bălgarsko Vălgarsko* sai vuoden 2014 parlamenttivaaleissa 4,2 prosentin osuuden äänistä.

## Lähteet

## Aiheesta muualla
* Puolueen verkkosivut
HMS Pallas (1865)

**HMS Pallas** oli Britannian kuninkaallisen laivaston vuonna 1865 vesillelaskettu puurunkoinen panssarifregatti.

## Valmistus
Alus tilattiin Woolwichin telakalta ja sen köli laskettiin 19. lokakuuta 1863. Alus laskettiin vesille 14. maaliskuuta 1865 ja se valmistui 6. maaliskuuta 1866.

## Palvelus
Alus myytiin vuonna 1886.

## Lähteet

*
*
*

### Viitteet
HMS Bellerophon (1865)

**HMS Bellerophon** oli Britannian kuninkaallisen laivaston vuonna 1865 vesillelaskettu puurunkoinen panssarifregatti.

## Valmistus
Alus tilattiin Chathamin telakalta ja sen köli laskettiin 28. joulukuuta 1863. Alus laskettiin vesille 26. huhtikuuta 1865 ja se valmistui 11. huhtikuuta 1866.

## Palvelus
Alus siirrettiin koululaivaksi vuonna 1904 nimettynä *HMS Indus III*:ksi. Alus myytiin romutettavaksi vuonna 1922.

## Lähteet

*
*
*

### Viitteet
Eerik Pakana

**Eerik Pakana** oli vallantavoittelija, joka kuningas Stenkilin kuoltua 1066 taisteli valtaistuimesta Eerik Stenkilinpojan kanssa. Molemmat Eerikit kuolivat sodan seurauksena 1067, ja kuninkaaksi nousi Stenkilin toinen poika, Halsten.

Historiallisissa lähteissä molemmat Eerikit mainitaan vain Adam Bremeniläisen kronikassa *Gesta Hammaburgensis ecclesiae pontificum*.
HMS Penelope (1867)

**HMS Penelope** oli Britannian kuninkaallisen laivaston vuonna 1867 vesillelaskettu puurunkoinen panssarifregatti.

## Valmistus
Alus tilattiin Pembroken telakalta ja sen köli laskettiin 4. syyskuuta 1865. Alus laskettiin vesille 18. kesäkuuta 1867 ja se valmistui 27. kesäkuuta 1868.

## Palvelus
Alus romutettiin vuonna 1912.

## Lähteet

*
*
*

### Viitteet
Ford Madox Ford

**Ford Madox Ford**, alkuperäiseltä nimeltään **Ford Hermann Hueffer**,  (17. joulukuuta 1873 – 26. kesäkuuta 1939) oli englantilainen runoilija, kirjailija ja kirjallisuuskriitikko. Hänen toimittamansa lehdet *The English Review* ja *The Transatlantic Review* olivat 1900-luvun alussa tärkeitä englantilaisen kirjallisuuden kehityskululle.

Ford oli runoilijana imagismi-tyylisuunnan edustaja. Hänen tunnetuimpia proosateoksiaan ovat *Kelpo sotilas* (Good Soldier, 1915), neliosainen kirjasarja *Parade’s End*, joka on julkaistu vuosina 1924–28, ja kolmiosainen kirjasarja *The Fifth Queen*, joka on julkaistu vuosina 1906–08.

## Suomennetut teokset
* 
;Runoja teoksessa
* 
** Flanderin vanhat talot
** Mitä päivystävä aliupseeri näki I–III

## Lähteet

## Aiheesta muualla
* Ford Madox Ford Society. 
* Ford Madox Fordin teoksia Gutenberg-projektissa.
Vapaaehtoistyö verkossa

**Vapaaehtoistyö verkossa** (tai **virtuaalinen vapaaehtoistyö**, ) on vapaaehtoistyön muoto, jota tehdään etätyönä internet-tietoverkon yli. Esimerkki verkossa tapahtuvasta vapaaehtoistyöstä on osallistuminen Wikipedia-tietosanakirjan toimittamiseen lisäämällä ja muokkaamalla tekstiä tai kuvia sen artikkeleihin.

Verkoitse tapahtuva, aikataulultaan joustava työ tekee mahdolliseksi vapaaehtoistyöhön osallistumisen myös liikuntarajoitteisille, vajaatyökykyisille, kiireisille, sosiaalisia kontakteja vältteleville tai muille ihmisryhmille, jotka eivät voi tai halua osallistua perinteisiin vapaaehtoistöihin avustuskohteissa. Vapaaehtoistyö verkossa voi näin auttaa kohentamaan itsetuntoa ja tuntemaan itsensä hyödylliseksi, ja samalla kehittää omia taitojaan eri osa-alueilla.

Virtuaalinen vapaaehtoistyö voi sisältää muun muassa näitä tehtäviä:
* kansalaistiedehankkeisiin osallistumista, kuten omien luontohavaintojen ilmoittamista
* tutkimuskohteena toimimista esimerkiksi oppilaitosten ja tutkimusorganisaatioiden kyselytutkimuksissa
* tietokoneohjelmien suunnittelua, ohjelmointia ja korjailua, kuten avoimen lähdekoodin ohjelmistojen kehittämistä
* oman tietokoneen kapasiteetin tarjoamista laskentaan, kuten SETI@home-hankkeessa
* verkkosivujen suunnittelua ja toteutusta
* tiedotteiden, artikkelien, hakemusten, opetusmateriaalien, ohjeiden tms. kirjoitustyötä
* käännöstyötä eri kielille
* tietokantojen suunnittelua ja ylläpitoa
* graafista suunnittelua ja valokuvausta (esim. tuottamalla ja lahjoittamalla kuvia Wikimedia Commonsiin)
* oman alan asiantuntemuksen tarjoamista (lakiasiat, liiketoiminnan konsultointi, lääketieteellinen tai psykologinen neuvonta yms.)
* opiskelijoiden tuutorointia ja ohjausta
* verkon keskusteluryhmien moderointia
* musiikin tekemistä
* podcastien tekoa
* videoiden editointia
* uutisseurantaa
* vastaamista yleisön kysymyksiin
* kuvien ja tekstien skannausta tai muuta digitointia sekä näin saatujen tiedostojen luokittelua ja merkintää hakutoimintoja varten (tagging)
* muiden vapaaehtoistyötä verkossa tekevien ohjausta ja hankkeiden työnjohtoa

Vapaaehtoistyö verkossa voi olla myös pienten osasuoritusten tekemistä suurissa joukkoutetuissa tiedonkäsittelyprojekteissa () joko tietokoneella tai yhä useammin älypuhelimella. Esimerkki tästä on NASAn vuonna 2001 aloittama Clickworkers.

Varhaisimpia tietokoneella tehtäviä vapaaehtoistöitä oli 1970-luvulla aloitettu Gutenberg-projekti tekijänoikeuksista vapaiden teksti- ja kuva-aineistojen digitoimiseksi.

Vuonna 1995 Kalifornian Palo Altossa aloitti voittoa tuottamaton Impact Online (nykyisin VolunteerMatch). Siitä kehittyi Virtual Volunteering Project, joka vuonna 1998 siirtyi Texasin yliopiston yhteyteen Austiniin.

 UNV ylläpitää omaa virtuaalisen vapaaehtoistyön palveluaan äärimmäisen köyhyyden vähentämiseksi maailmassa.

## Katso myös
*Altruismi
*Parviäly
*Pro bono
*Virtuaaliassistentti

## Lähteet
Jovan Lazarević

**Jovan Lazarević** (s. 3. toukokuuta 1952) on aktiiviurallaan Jugoslaviaa edustanut kuulantyöntäjä.

Lazarević saavutti sisäratojen EM-kilpailuissa pronssia Milanossa 1982 tuloksella 19,54, ja oli kuudes 1984. Välimeren kilpailuissa hän saavutti kultaa 1983 ja hopeaa 1987.

Lazarević  voitti Balkanin kisoissa kultaa 1981. Jugoslavian-mestaruuden hän voitti 1982, 1983, 1987 ja 1988.

## Lähteet
Woolwichin telakka

**Woolwichin telakka** () oli Britannian kuninkaallisen laivaston telakka Thames-joen varrella Woolwichissa. Telakalla valmistui lukuisia aluksia 1500-luvun alusta aina telakan sulkemiseen 1860-luvun lopulla. Alus on nykyisin asuinalueena ja osittain teollisuusalueena. Joitakin historiallisia jäänteitä on entisöity.

Kuningas Henrik VIII perusti telakan vuonna 1512 valmistamaan aikansa suurimman sotalaivan *[[Henry Grace à Dieu]]*. Läheisen Deptfordin telakan tavoin telakka-alue valittiin todennäköisesti sijainnin perusteella. Suurimmillaan telakka-alueella oli kaksi kuivatelakkaa, katetut vetotelakat, mastojen asennus vinssit, lukuisia varastorakennuksia, portinvartijoiden rakennukset sekä kellotapuli, tykein varustettu linnoitus sekä loppuaikoina suuri metallipaja, jossa valmistettiin ankkureita sekä muita telakan tarvitsemia metalliesineitä.

Kuninkaallinen köydenpunomo, joka oli aikansa suurimpia, perustettiin alueella 1570-luvulla. Punomo oli liian pitkä mahtuakseen telakka-alueelle ja siten sitä jatkettiin nykyisen Beresford Streetin paikalle. Köydenpunomo jatkoi toimintaansa aina vuoteen 1750, jolloin vastaavia ratoja perustettiin muille telakoille. Pian tämän jälkeen köydenpunomo vaurioitui pahoin tulipalossa ja sen jäljelle jääneet rakennukset purettiin vuonna 1835.

Telakka suljettiin 1869 sen jälkeen kun Portsmouthin ja Devonportin telakat oli saatu käyttöön valmistamaan suuria höyryaluksia. Sulkemisen jälkeen alue oli puolustusministeriön käytössä Royal Arsenalin varastoalueena. Vuonna 1926 telakka-alueen länsiosat myytiin. Vanhempi itäosa säilyi puolustusministeriön omistuksessa aina 1960-luvulle ja se luovutettiin 1970-luvun alussa Greenwich London Borough Councilille asuntoalueeksi.
Tangonimi

**Tangonimi** on salanimi, joka muodostetaan henkilön toisesta etunimestä ja äidin tyttönimestä. Nimitys viittaa ajatukseen, että suomalaisten tangoartistien taiteilijanimiä olisi muodostettu tällä perusteella. Tästä on edelleen kehittynyt suosittu leikki, jossa kuka tahansa voi määrittää itselleen tangonimen. 

Tangonimiä tiedetään Suomessa käytetyn ainakin muutamissa tapauksissa. Osa yhtyeen The Five Corners Quintet jäsenistä käytti tällä periaatteella muodostettuja salanimiä yhtyeen levytyksissä. Myös yhtyeen Leevi and the Leavings viimeiseksi jääneellä albumilla *[[Hopeahääpäivä (albumi)|Hopeahääpäivä]]* (2003) yhtyeen kaikki jäsenet esiintyivät näin muodostetuilla salanimillä. Käytetyt nimet olivat: Erik Kääriäinen (Gösta Sundqvist), Juhani Plotard (Risto Paananen), Raimo Louko (Juha Karastie) ja Anders From (Niklas Nylund). Eläkeläiset-yhtye käyttää myös salaniminä tangonimiä.

## Lähteet
Sjarhei Kryvets

**Sjarhei Vjatšaslavavitš Kryvets** (, , s. 8. kesäkuuta 1986 Grodno, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Ranskan Ligue 2:ssa pelaavaa Metz ja on pelipaikaltaan keskikenttäpelaaja.

## Lähteet

* http://www.national-football-teams.com/player/24841/Syarhey_Kryvets.html
*
Yingtan

**Yingtan** (, pinyin: Yīngtán Shì) on prefektuuritason kaupunki Kiinan Jiangxin maakunnan itäosassa. Kaupungin keskusta sijaitsee linnuntietä noin 124 kilometriä maakunnan pääkaupungista Nanchangista kaakkoon. Prefektuurin pinta-ala on 3&nbsp;557 neliökilometriä ja väkiluku 1,125 miljoonaa (2010). Suomeksi *yīngtán* tarkoittaa kotkalampea.

Prefektuuri rajoittuu pohjoisessa ja idässä Shangraon, etelässä Nanpingin, sekä etelässä ja lännessä Fuzhoun prefektuureihin.
 
Piirikuntatasolla prefektuuri jakautuu Yuehun kaupunkipiiriin (月湖区), Guixin piirikuntatason kaupunkiin (贵溪市) ja Yujiangin piirikuntaan (余江县).

Longhushan (suomeksi lohikäärmeen ja tiikerin vuori) sijaitsee Guixin kaupungissa, noin 20 kilometriä Yingtanin keskustasta. Se on yksi taolaisuuden synnyinsijoista. Se tunnetaan yhtenä neljästä taolaisuuden pyhästä vuoresta. Lisäksi Longhushan on osa Kiinan Danxian pinnanmuodostusta Unescon maailmanperintöluottelossa. 


YingTan.jpg | Näkymä keskustasta.
龙虎山.JPG | Longhushan.
Tianshifu Gate.JPG | Tianshifu-portti Longhushanissa.
Longhushan 9263.jpg | Danxia-pinnanmuodostus Longhushanissa. Kallioluolissa on yli 2000 vuoden vanhoja roikkuvia ruumisarkkuja.


## Lähteet

## Aiheesta muualla
Anund Gardarikilainen

**Anund Gardarikilainen** (*Anund Gårdske*) oli Ruotsin kuningas noin vuonna 1070. Hänet mainitaan vain Adam Bremeniläisen kronikassa *Gesta Hammaburgensis Ecclesiae Pontificum*. Kronikka kertoo että Anund kutsuttiin valtaistuimelle Gardarikista eli Kiovan Rusista, mistä johtuu hänen perinteinen liikanimensä Gårdske. Anund jo syrjäytettiin pian valtaistuimelle nousun jälkeen, kun hän kieltäytyi toimittamasta veriuhreja.
HMS Hector

**HMS Hector** voi tarkoittaa seuraavia Britannian kuninkaallisen laivaston sotalaivoja:
*HMS Hector (1643), 22-tykkinen alus
*HMS Hector (1653), 30-tykkinen alus
*HMS Hector (1656), 22-tykkinen alus
*HMS Hector (1703), 44-tykkinen neljännen luokan alus
*HMS Hector (1743), 44-tykkinen neljännen luokan alus
*HMS Hector (1763), kutteri
*HMS Hector (1774), 74-tykkinen kolmannen luokan alus
*HMS Hector (1782), 74-tykkinen kolmannen luokan alus
*HMS Hector (1862), ironclad taistelulaiva
*HMS Hector (1915), ilmalaiva-alus
*HMS Hector (F45), apuristeilijä.
HMS Hercules (1868)

**HMS Hercules** oli Britannian kuninkaallisen laivaston vuonna 1868 vesillelaskettu panssarifregatti.

## Valmistus
Alus tilattiin Chathamin telakalta, missä köli laskettiin 1. helmikuuta 1866. Alus laskettiin vesille 10. helmikuuta 1868 ja valmistui 21. marraskuuta.

## Palvelus
Alus nimettiin 1904 uudelleen *HMS Calcuttaksi* ja palveli varastolaivana Gibraltarilla vuoteen 1914. Alus hinattiin Britteinsaarille, koska höyrykone ei ollut toimintakuntoinen. Siitä tehtiin Portsmouthiin koululaiva nimellä *HMS Fisgard II*. Alus romutettiin vuonna 1932.

## Lähteet

*
*
*
*

### Viitteet
HMS Monarch (1868)

**HMS Monarch** oli Britannian kuninkaallisen laivaston vuonna 1868 vesillelaskettu panssarifregatti.

## Valmistus
Alus tilattiin Chathamin telakalta ja sen köli laskettiin 1. kesäkuuta 1866. Alus laskettiin vesille 25. toukokuuta 1868 ja se valmistui 12. kesäkuuta 1869.

## Palvelus
Alus romutettiin vuonna 1905.

## Lähteet

*
*
*

### Viitteet
Astana Arena

**Astana Arena** on jalkapallostadion, joka sijaitsee Astanassa Kazakstanissa. Stadion otettiin käyttöön 3. heinäkuuta 2009 ja sen nykyinen yleisökapasiteetti on 30&nbsp;000. Se toimii paikallisten jalkapalloseurojen FK Astanan ja FK Bayterekin sekä Kazakstanin maajoukkueen kotistadionina.

## Aiheesta muualla
* Virallinen sivusto
Neutronium

**Neutronium** (lyhennettynä **Neutrium**) on oletettavasti neutronitähdistä löytyvä aineen olomuoto. Sanan keksi Andreas von Antropoff 1926. Alun perin sanalla viitattiin hypoteettiseen alkuaineeseen, jonka järjestysluku on nolla ja joka sijoitettiin alkuaineiden jaksollisen järjestelmän yläpuolelle. Neutronitähtien löytyessä sanalla on alettu viitata neutronitähdistä löytyvään aineeseen. Oletetaan myös, että neutronit muodostaisivat pelkästään neutronista muodostuvia ytimiä; esimerkiksi **tetraneutroni** on neljän neutronin muodostama atomiydin. Tetraneutronien olemassaoloa ei ole pystytty todistamaan kokeellisesti, ja niistä tehdyt tutkimukset olivat virheellisiä.

Yksittäiset neutronit hajoavat maan päällä noin 15 minuutissa. Neutronitähdissä yksittäiset neutronit ja niiden mahdollisesti muodostamat ytimet ovat stabiileja sen takia, että neutronitähden vetovoima pitää ne samaan tapaan yhdessä kuin atomiytimessä olevat neutronit pysyvät stabiileina vahvan vuorovaikutuksen ansiosta. Koko neutronitähti muodostaa ikään kuin yhden valtaisan atomiytimen, jossa ne pysyvät vakaina.

Alustavaa todistusaineistoa on löytynyt dineutroneista vuonna 2012 tehdyissä tutkimuksissa. On kuitenkin tärkeää erottaa dineutroni- ja tetraneutronitutkimusten kaksi selkeintä piirrettä. Tetraneutronihypoteesissa oletettiin, että olisi olemassa maan päällä stabiileja neutroniytimiä. Sen sijaan dineutronioletuksessa ne pysyvät yhdessä vain lyhyen aikaa.

Vaikka neutronitähdet ovat todistettuja objekteja tähtitieteessä, niin neutroniumin todistaminen on hankala tehtävä. Neutronitähden suurta tiheyttä ja valtavaa vetovoimaa vastaavia olosuhteita on hankala luoda maanpäällisissä laboratorioissa, kuten hiukkaskiihdyttimissä.

## Lähteet
Inge nuorempi

**Inge nuorempi** oli Ruotsin kuningas noin vuodesta 1118-luvun alkupuolella. Hän oli kuningas Halstenin poika, Hän kuului Stenkilsätten- sukuun. Inge nuoremman on väitetty hallinneen Ruotsia yhdessä veljensä Filipin kanssa.

## Elämäkerta
Inge nuorempi nousi valtaistuimelle yhdessä veljensä Filipin kanssa heidän setänsä Inge vanhemman kuoltua. Filip kuoli noin vuonna 1118 ja tämän jälkeen Inge hallitsi yksin Ruotsia kuolemaansa saakka. Länsi-Götanmaan lain esipuheen mukaan Inge myrkytettiin Itä-Götanmaalla.

Ingen kerrotaan olleen naimisissa kaksi kertaa, ensimmäinen vaimo oli Ragnhild Täljeläisen ja sekä norjalaisen suurmiehen Haakon Finninpojan tyttären Ulvhild Håkansdotter kanssa. Leskeksi jäätyään Ulvhild nai Tanskan kuningas Niilo Sveninpojan ja myöhemmin vielä Ruotsin kuningas Sverker vanhemman.

## Lähteet
Lord Clyde -luokka

**Lord Clyde -luokka** oli Britannian kuninkaallisen laivaston kahden vuosina 1863-1867 valmistetun puurunkoisen aluksen muodostama panssarifregattiluokka.

## Alukset

## Lähteet
*
*

### Viitteet
Filip (Ruotsi)

**Filip** oli Ruotsin kuningas noin 1105-1118. Hän oli kuningas Halstenin poika.

Filip ja hänen veljensä Inge nuorempi nousivat valtaistuimelle noin vuonna 1105 setänsä Inge vanhemman kuoltua. Länsi-Götanmaan lain esipuhe sanoo että Filip oli hyvä kuningas, mutta juuri muuta hänestä ei tiedetäkään.

Islantilaisen **Hervörin saagan** mukaan Filip hallitsi vain lyhyen aikaa ja oli naimisissa Harald Ankaran tyttären Ingegerdin kanssa.